Gandia felicita l'infantil femení del Club de Volei Gandia, que disputarà el Campionat d'Espanya a Lugo
17 maig 2023

## Gandia felicita l'infantil femení del Club de Volei Gandia, que disputarà el Campionat d'Espanya a Lugo17 maig 2023Última actualització: 17 maig 2023

![](../gestion/img/12765c93edda3564498ef3248bb3889f13686e4dfd90dc9b48a6c77d21ee6a37.jpg)  
  

L’alcalde de Gandia, **José Manuel Prieto**, acompanyat per la regidora d’Esports, **Lydia Morant**, i altres membres de la corporació van rebre ahir per la vesprada al saló de plenaris del consistori a l’equip infantil femení del Club de Volei Gandia, que va aconseguir el bitllet per al Campionat d’Espanya que es celebrarà a Lugo.

Les jugadores que dirigeixen Bruno Prisciottano i Andrea Caruso van superar en les semifinals del Campionat Autonòmic celebrat a Xàtiva al CV Xàtiva, equip amfitrió, i van caure en la final davant el CV Benidorm. Malgrat la derrota, aconsegueixen eixe bitllet després d’una gran temporada.

Amb aquest nou èxit, es sumen a les cadets, que també es van classificar per a la fase final que tindrà lloc a Gran Canaria a finals del mes de maig. «Crec que podeu estar molt orgulloses de la temporada que haveu fet. Bruno, Jairo i tot l’equip estan fent una tasca fantàstica», va declarar **José Manuel Prieto.** 

Prieto va concloure la seua intervenció desitjant que «el viatge cap al Campionat d’Espanya siga fructífer i culmine de la millor forma de la temporada, perquè passe el que passe estar allí ja és una victòria».

El seu president, Jairo Álvarez, i tot el seu equip estan fent un gran treball ja que l'entitat blanc-i-blava, a més de col·locar-se en pràcticament totes les finals autonòmiques, consolidar el creixement constant a la secció masculina i ser un referent en l'esport femení i la igualtat, té assegurat el futur amb les noves generacions. Álvarez va expressar la «enorme satisfacció de tindre-vos al club i ara sols vull que disfruteu i que continueu aconseguint èxits».

Per últim, la capitana Martina Sayas va remarcar «l’orgull pel treball que hem fet totes i que ara anem a per l’objectiu disfrutant del camí».

[Twittear](https://twitter.com/share)